stanford-oval/wikipedia huggingface dataset:
Sarah Natochenny

| Sarah Natochenny |
| --- | --- |

Henkilötiedot
Syntynyt: 20. syyskuuta 1987 (ikä 37)  Forest Hills, New York
Ammatti:  ääninäyttelijä, malli
Näyttelijä
Aktiivisena:  2006–
Merkittävät roolit:  Ash Ketchum (Pokémon)
Aiheesta muualla
Viralliset kotisivut
IMDb 
Sarah Natochenny (s. 20. syyskuuta 1987 Forest Hills, New York) on yhdysvaltalainen ääninäyttelijä ja malli, joka tunnetaan Ash Ketchumin englanninkielisenä äänenä Pokémonin yhdeksännestä tuotantokaudesta lähtien.
Ura

Natochenny opiskeli näyttelemistä Lee Strasberg Theatre Institutessa vuosina 2000-2004. Hän näytteli valmistumisen jälkeen aluksi teatterissa ja lyhytelokuvissa, kunnes vuonna 2006 tuli valituksi Pokémon-sarjan päähahmon Ash Ketchumin uudeksi ääneksi Veronica Taylorin tilalle, kun englannin kielelle lisenssoinut 4Kids Entertainment luovutti oikeudet The Pokémon Company Internationalille. Sittemmin Natochenny on ääninäytellyt myös muutamissa videopeleissä ja enimmäkseen Pokemon aiheisissa elokuvissa.
Ääninäyttelemisen ohella Natochenny työskentelee mallina pääkirjoitusten kuvissa, mutta ei tee glamour tai muita vähäpukeisia mallin töitä.
Scylla

Scylla tai Skylla voi tarkoittaa muun muassa seuraavia:
155 Scylla, pikkuplaneetta
Scylla (purjevene), suomalainen purjevenetyyppi
Scylla, sinitaskurapujen suku
Scylla, Pako-televisiosarjan neljännen tuotantokauden ensimmäinen jakso
Skylla, mytologinen merihirviö
Skylla, Megaran prinsessa
Britannian kuninkaallinen laivasto

HMS Scylla (1809), Cruizer-luokan 18-tykkinen prikisluuppi
HMS Scylla (1856), Pearl-luokan potkurikorvetti
HMS Scylla (1891), Apollo-luokan risteilijä
HMS Scylla (98), Dido-luokan ilmatorjuntaristeilijä
HMS Scylla (F71), Leander-luokan fregatti
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Scylla”, voi hakea sivunnimihaulla, laajalla sivunnimihaulla tai tekstihaulla.
Segnosaurus

| Segnosaurus |
| --- | --- |

 Myöhäisliitukausi 
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Sauropsida
Ylälahko::  Hirmuliskot Dinosauria
Lahko::  Liskonlantioiset Saurischia
Alalahko::  Teropodit Theropoda
Osalahko::  Coelurosauria?
Heimo::  Therizinosauridae
Suku::  Segnosaurus  Perle, 1979
Katso myös
   Segnosaurus Wikispeciesissä   Segnosaurus Commonsissa 
Infobox OKNimi-testi OK: 
Segnosauruksen pesä
Segnosaurus (hidas lisko) oli Mongoliassa myöhäisellä liitukaudella elänyt teropodi-dinosaurus, jonka ruokavaliosta ei tiedetä juuri mitään. On ehdotettu, että se söisi kalaa pitkien kynsiensä ansiosta, että kynnet olisivat olleet apuna 
termiittikekojen auki kaivamisessa ja että se söisi kasveja, kuten muutkin Therizinosauridae-heimon jäsenet. Viimeinen teoria on laajalti hyväksytty.[lähde? ]
Sanaan kansainvälinen lentoasema

Sanaan kansainvälinen lentoasema (arab. مطار صنعاء الدولي‎) (IATA: SAH, ICAO: OYSN) on Jemenin pääkaupunkia palveleva kansainvälinen lentoasema. Lentoasema sijaitsee seitsemän kilometrin päässä Sanaasta ja se toimii solmukohtana maan kansalliselle lentoyhtiölle Yemenialle. Lentoasemalla on yksi 3,3 kilometriä pitkä ja 45 metriä leveä kiitotie, joka on varustettu ILS-lähestymisjärjestelmällä.
Lentoasema tunnetaan myös nimellä El Rahaban kansainvälinen lentoasema.
Lentoyhtiöt ja kohteet

| --- | --- |
Air Arabia: Sharjah
EgyptAir: Kairo
Emirates: Dubai
Ethiopian Airlines: Addis Abeba
Felix Airways: Aden, Al Ghaydah, Al Hudaydah, Al-Mukalla, Say'un, Sharjah, Socotra, Ta'izz, Salala
Gulf Air: Al Muharraq
Jazeera Airways: Kuwait
Lufthansa: Frankfurt, Jedda
Nas Air: Jedda
Qatar Airways: Doha
Royal Jordanian: Amman
Saudi Arabian Airlines: Jedda
Turkish Airlines: Istanbul (Atatürk)
Yemenia: Abu Dhabi, Addis Abeba, Aden, Al Hudaydah, Al Muharraq, Al-Mukalla, Amman, Asmara, Beirut, Damaskos, Dhaka, Djibouti, Doha, Dubai, Frankfurt, Kanton, Jakarta, Jedda, Kairo, Khartum, Kuala Lumpur, Kuwait, Mumbai, Pariisi (Charles de Gaulle), Riad, Rooma (Fiumicino), Seiyun, Socotra, Ta'izz
Aiheesta muualla

Kuvia tai muita tiedostoja aiheesta Sanaan kansainvälinen lentoasema Wikimedia Commonsissa
Sana'a Intl, Yemen – Airport – Great Circle Mapper
SANAA INTL – OYSN – World Aero Data (Arkistoitu – Internet Archive)
Saara Lilja

Saara Elina Lilja (19. heinäkuuta 1923 Helsinki – 6. huhtikuuta 2003) oli suomalainen klassillisen filologian ja antiikin kirjallisuuden tutkija.
Lilja toimi Helsingin yliopistossa Rooman kirjallisuuden dosenttina 1965–1973 ja klassillisen filologian apulaisprofessorina 1973–1986.
Teoksia

The Roman elegists' attitude to women, Helsingin yliopiston väitöskirja. Annales Academiae scientiarum Fennicae. Series B, Humaniora 135, 1. Suomalainen tiedeakatemia, Helsinki 1965, julkaistu uudelleen Garland-kustantamon Garland library of Latin poetry sarjassa 1978
Terms of abuse in Roman comedy. Annales Academiae scientiarum Fennicae. Series B, Humaniora 141, 3. Suomalainen tiedeakatemia, Helsinki 1965
On the style of the earliest Greek prose. Commentationes humanarum litterarum 41:3. Societas scientiarum Fennica, Helsinki 1968
The treatment of odours in the poetry of antiquity. Commentationes humanarum litterarum 49. Societas scientiarum Fennica, Helsinki 1972
Dogs in ancient Greek poetry. Commentationes humanarum litterarum 56. Societas scientiarum Fennica, Helsinki 1976
Homosexuality in republican and Augustan Rome. Commentationes humanarum litterarum 74. Societas scientiarum Fennica, Helsinki 1983
Antiikkia ja myyttejä. WSOY 1990, 2. painos 1999
Musiikkimosaiikki : muistelmia. Yliopistopaino, Helsinki 2000
Toimitustöitä

Tatu Vaaskivi : Arkaadiset jumalat : kreikkalaisen ja vähä-aasialaisen uskonnon tulkintaa. Julkaisematon käsikirjoitus vuodelta 1934, toimittanut Saara Lilja. Martti Lindholm, Helsinki 1990
Rutiinin orja

| Rutiinin orja Kohti Tuhoa |
| --- | --- | --- |

Studioalbumin tiedot
 Julkaistu: 23. lokakuuta 2015
 Formaatti: digitaalinen, LP, CD
 Tyylilaji: hardcore punk
 Kesto: 16.50
 Levy-yhtiö: Svart
Kohti Tuhoa -yhtyeen muut julkaisut
| Kohti Tuhoa (EP) 2014 | Rutiinin orja 2015 | Pelon neljäs valtakunta 2017 |
Rutiinin orja on Kohti Tuhoa -yhtyeen esikoisalbumi, joka julkaistiin 23. lokakuuta 2015 levymerkillä Svart Records. Albumista julkaistiin rajoitettu 500:n kappaleen vinyylipainos 13. marraskuuta 2015. Albumi ilmestyi myös Yhdysvalloissa, jossa sen julkaisi Southern Lord.
Vastaanotto

| 0 | 1 | 2 |
| --- | --- | --- |
| Drowned in Sound  | 8/10 |  |
Soundi : 
| The Quietus  | suopea |  |

Albumi sai erinomaisen vastaanoton. Soundin Antti Luukkanen antoi sille täydet viisi tähteä, piti sitä ensisijaisesti musiikillisena taidonnäytteenä. Hän sanoi albumin olevan kaikessa kaoottisuudessaan ja mahdottomuudessaan virheettömän tiukka, ja hehkutti erityisesti laulaja Helenan uskottavaa paniikkihuutoa. The Quietus -sivuston Kinza Shenn ei pitänyt albumista ja kuvaili sitä alkuun ahdistavaksi, mutta piti sitä muutaman kuuntelukerran jälkeen voimaannuttavana kokemuksena, joka herätti arvioijassa kysymyksen ”what the fuck just happened?”. Drowned in Soundin Nina Keen antoi albumille arvosanan 8, ja piti sitä niin ikään puhdistavana kuuntelukokemuksena, ja sanoi albumin pysyvän lyhykäisyydessään erinomaisesti kasassa.
Kappaleet

Massakuolema – 1.20
Orja – 0.42
Ikuisuuteen merkitty – 1.35
Rajoitan itseäni – 2.38
Voittojen maksimointi – 1.32
Taivaantie – 1.34
Pääomaa – 1.18
Liian elossa – 0.43
Raha ratkaisee – 2.36
Noitavainoa – 2.52
Kokoonpano

| --- | --- |
 Yhtye Helena – laulu  Ville – kitara  Aleksi – basso  Markus – rummut :  Tuotanto Tapio Lepistö – äänittäjä, miksaaja  Jaakko Karjula – grafiikka  Ville – layout  Jouni Parkku – valokuvat
Sant Julià de Lòria

Sant Julià de Lòria sijainti Andorrassa
Sant Julià de Lòrian vaakuna.

Sant Julià de Lòria on yksi Andorran seitsemästä kunnasta ja sen pääkylä. Kunta sijaitsee maan eteläosassa. Kunnan pinta-ala on 60 neliökilometriä ja asukasluku oli arviolta 9 001 vuonna 2017.
Ilmasto

Sant Julià de Lòrian kylässä on Köppenin ilmastoluokituksen mukaan lauhkea meri-ilmasto. Vuoden keskilämpötila on noin 10 °C ja keskimääräinen sademäärä 900 millimetriä. Heinäkuu on lämpimin kuukausi. Silloin vuorokauden keskilämpötila on noin 18 °C. Viilein kuukausi on tammikuu, jolloin keskilämpötila on noin 2 °C. Sateisin kuukausi on toukokuu, jolloin sataa keskimäärin noin 100 millimetriä. Tammikuu puolestaan on kuivin kuukausi. Silloin keskimääräinen sadanta on 51 millimetriä.
Politiikka

Sant Julià de Lòrian kunnassa toimii oma paikallishallinto (Comú), jolla on suhteellisen laajat valtaoikeudet luonnonvarojen käytöstä päättämisestä aluesuunnitteluun ja julkisten palveluiden järjestämiseen. Hallinnon jäsenet valitaan neljän vuoden välein vaaleilla, ja eniten ääniä saanut puolue saa puolet paikoista. Loput paikat jaetaan saatujen äänien mukaan eniten ääniä saanut puolue mukaan lukien. Suurimmalla puolueella on näin ollen aina enemmistö hallinnossa.
Aiheesta muualla

Kuvia tai muita tiedostoja aiheesta Sant Julià de Lòria Wikimedia Commonsissa
Andorran kunnat
Andorra la Vella
Canillo
Encamp
Escaldes-Engordany
La Massana
Ordino
Sant Julià de Lòria
Sadie Jones

Sadie Jones (s. 1967) on brittiläinen kirjailija ja käsikirjoittaja.
Jones aloitti uransa elokuvakäsikirjoittajana, mutta menestys oli vähäistä. Lopulta hän laajensi erään käsikirjoituksensa esikoisromaanikseen Kotiinpaluu (The Outcast), joka ilmestyi 2008. Sen jälkeen hän on julkaissut kolme muuta romaania.
BBC on tuottanut vuonna 2015 Jonesin esikoisromaanin Kotiinpaluu pohjalta samannimisen, 180-minuuttisen minisarjan, jonka on ohjannut Iain Softley ja johon Jones itse on laatinut käsikirjoituksen. Minisarja esitetään myös Suomessa kesällä 2016.
Romaanit

Kotiinpaluu (The Outcast, 2008). Otava, 2016.
Small Wars, 2009.
The Uninvited Guests, 2012.
Ehkä rakkaus oli totta (Fallout, 2014). Otava, 2015.
Safiiriaranen

| Safiiriaranen |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Papukaijalinnut Psittaciformes
Heimo::  Papukaijat Psittacidae
Suku::  Punaviheraraset Touit
Laji::  purpuratus
Kaksiosainen nimi
 Touit purpuratus  (J.F. Gmelin), 1788 
Katso myös
   Safiiriaranen Wikispeciesissä   Safiiriaranen Commonsissa 
Infobox OKNimi-testi OKIUCN-testi OK: 
Safiiriaranen (Touit purpuratus) on eteläamerikkalainen papukaija. Sen elinympäristö käsittää Amazonin altaan Venezuelasta ja Kolumbiasta Brasiliaan, Itä-Ecuadoriin ja Koillis-Peruun. Lajin holotyypin kuvaili Johann Friedrich Gmelin Cayennesta 1788.
Safiiri ja Teräs

| Safiiri ja Teräs> Sapphire & Steel |
| --- | --- |

Tyyli:   mysteeri  sci-fi 
Kestoaika:  30 min
Pääosissa:   Joanna Lumley  David McCallum  Gerald James  Tom Kelly  David Collings  David Cann  Tamasin Bridge  Steven O'Shea 
Alkuperämaa:  Yhdistynyt kuningaskunta
Alkuperäiskieli:  englanti
Verkko:  ITV
Esitetty:  1979 –  1982
Tuotantokausia:  4
Jaksoja:  34
Tuotanto
Ohjaaja(t):   Shaun O'Riordan  David Foster 
Käsikirjoittaja(t):   Peter J. Hammond  Don Houghton  Anthony Read 
Säveltäjä(t):  Cyril Ornadel
Tuotantoyhtiö(t):   Associated Television  Colour Productions 
Aiheesta muualla
IMDb
Safiiri ja Teräs (engl. Sapphire & Steel) on brittiläinen science fiction -televisio-ohjelma, jota esitettiin alun perin vuosina 1979–1982 ITV-kanavalla. Sarja oli ITV:n vastaveto BBC:n suositulle Doctor Who -sarjalle.
Safiirin ja Teräksen pääosia näyttelivät Joanna Lumley ja David McCallum. Sarja kertoo kahdesta ulottuvuuksien välisestä matkaajasta, jotka kulkevat korjaamassa ajassa tapahtuneita vääristymiä.
Sarjaa tehtiin neljä kautta, yhteensä 34 jaksoa. Kukin tarina, esimerkiksi 4-osainen Kasvoton mies (engl. The Man without a Face, 1981) ja 6-osainen Olennon kosto (engl. The Creatures' Revenge, 1981), koostuu useammasta 25 minuutin mittaisesta jaksosta. Siten sarjan jaksot muodostavat kaikkiaan kuusi jatkokertomusta.
Sarjaa esitettiin Suomen televisiossa vuosina 1980–1984 ja se uusittiin vuonna 2002 TVTV! -kanavalla.
Vuodesta 2004 alkaen Big Finish Productions on tuottanut televisiosarjaan pohjautuvia audiodraamoja. Niissä Safiiria esittää Susannah Harker ja Terästä David Warner.
Sadi Carnot (Ranskan presidentti)

| Sadi Carnot |
| --- | --- |
 Sadi Carnotin virallinen muotokuva.
Ranskan presidentti
 3. joulukuuta 1887 – 25. heinäkuuta 1894  
Pääministeri:  Maurice Rouvier Pierre Tirard Charles Floquet Pierre Tirard Charles de Freycinet Émile Loubet Alexandre Ribot Charles Dupuy Jean Casimir-Perier Charles Dupuy
Edeltäjä:  Jules Grévy
Seuraaja:  Jean Casimir-Perier
Henkilötiedot
Syntynyt: 11. elokuuta 1837 Limoges, Ranska
Kuollut: 25. heinäkuuta 1894 (56 vuotta) Lyon, Ranska
Tiedot
Puolue:  opportunistinen tasavaltalainen
Marie François Sadi Carnot (11. elokuuta 1837 Limoges – 25. heinäkuuta 1894 Lyon) oli ranskalainen insinööri ja valtiomies, joka toimi Ranskan kolmannen tasavallan presidenttinä vuosina 1887–1894. Hän kuoli italialaisen anarkistin puukotettua häntä.
Sadi Carnot oli vasemmistolaisena poliitikkona tunnetun Hippolyte Carnot'n poika ja Ranskan suuressa vallankumouksessa ansioituneen Lazare Carnot'n pojanpoika. Hänen setänsä oli tunnettu fyysikko Sadi Carnot. Carnot opiskeli École Polytechniquessa sekä sillan- ja tienrakennuskoulu École nationale des ponts et chaussées’ssa. Hän valmistui insinööriksi vuonna 1863 ja sai valtion viran Annecyn kaupungista. Tuona aikana hän suunnitteli muun muassa Rhônen ylittävän niin sanotun Carnot’n sillan Collongesissa.
Ranskan–Saksan sodan alettua 1870 Carnot siirtyi politiikkaan. Hän sai hallitukselta tehtäväkseen organisoida sotilaallista vastarintaa Normandiassa. Carnot toimi hetken aikaa Seine-Inférieuren prefektinä, kunnes hänet valittiin uuden tasavallan edustajainkamariin Côte-d'Orin departementista. Hän kuului tasavaltalaisten vasempaan siipeen ja erikoistui julkisia töitä ja rautateiden kehittämistä koskeneisiin kysymyksiin.
Carnot toimi vuodesta 1878 yleisten töiden ministeriön alivaltiosihteerinä ja vuodesta 1880 itse ministerinä. Vuonna 1885 hänestä tuli edustajainkamarin varapuhemies sekä kauppa- ja valtiovarainministeri. Carnot valittiin presidentiksi joulukuussa 1887. Presidenttikaudellaan hän joutui vastaamaan muun muassa kenraali Georges Boulanger’n sekä radikaalin työväenliikkeen aiheuttamiin haasteisiin. Ranskan johtoa koetteli myös vuoden 1892 Panama-skandaali. Carnot onnistui kuitenkin säilyttämään suosionsa. Hänen kautensa myönteisiä symbolisia tapahtumia olivat vallankumouksen satavuotisjuhla ja Pariisin maailmannäyttely vuonna 1889.
Carnot’n pidettyä puheen näyttelyssä Lyonissa 24. heinäkuuta 1894 italialainen anarkisti Sante Caserio puukotti yllättäen häntä. Hän kuoli vammoihinsa seuraavana yönä ja hänet haudattiin Pariisin Panthéoniin. Caserio tuomittiin myöhemmin kuolemaan ja teloitettiin.
Aiheesta muualla

Kuvia tai muita tiedostoja aiheesta Sadi Carnot Wikimedia Commonsissa
Sadi Marie François Carnot (ranskaksi) Assemblée Nationale
Ranskan kolmannen tasavallan presidentit
Adolphe Thiers (1871–1873) | Patrice MacMahon (1873–1879) | Jules Grévy (1879–1887) | Sadi Carnot (1887–1894) | Jean Casimir-Perier (1894–1895) | Félix Faure (1895–1899) | Émile Loubet (1899–1906) | Armand Fallières (1906–1913) | Raymond Poincaré (1913–1920) | Paul Deschanel (1920) | Alexandre Millerand (1920–1924) | Gaston Doumergue (1924–1931) | Paul Doumer (1931–1932) | Albert Lebrun (1932–1940)
Sadie Maubet Bjornsen

| Sadie Maubet Bjornsen |
| --- | --- |

Henkilötiedot
Syntynyt: 21. marraskuuta 1989 (ikä 34) Omak, Washington, Yhdysvallat
Uran tiedot
Lempinimi:  Super-Sadie
Seura:  APU Nordic Ski Center
Laji:  maastohiihto 
Maailmancup
Kaudet:  2011–
Voitot:  0
Palkintokorokkeella:  7
 Tietolaatikko päivitetty 2. joulukuuta 2019 
Aiheesta muualla
www.sadiebjornsen.com
| Mitalit> Maa:   Yhdysvallat.Naisten hiihto.MM-kilpailut  | Mitalit> Maa:   Yhdysvallat.Naisten hiihto.MM-kilpailut  | Mitalit> Maa:   Yhdysvallat.Naisten hiihto.MM-kilpailut  | Maa:   Yhdysvallat> Naisten hiihto. |
| --- | --- | --- | --- |
|  Pronssia | Lahti 2017 | parisprintti (p) |  |
Sadie Maubet Bjornsen (s. 21. marraskuuta 1989 Omak, Washington, Yhdysvallat) on yhdysvaltalainen maastohiihtäjä.
Maubet Bjornsen teki debyyttinsä maastohiihdon maailmancupissa Drammenissa helmikuussa 2011. Joulukuussa 2011 hän sijoittui Düsseldorfin parisprintissä toiseksi. Henkilökohtaisissa kilpailuissa hän saavutti ensimmäiset pisteensä Drammenin sprintissä maaliskuussa 2012 sijoittuen 27:nneksi. Kymmenen parhaan joukkoon hän sijoittui ensimmäisen kerran Lahdessa maaliskuussa 2013 oltuaan sprintissä yhdeksäs. Hän sijoittui Tour de Skihin kuuluneessa Toblachin viiden kilometrin vapaan hiihtotavan kilpailussa kolmanneksi tammikuussa 2017. Rukan Nordic opening -tapahtumassa hän oli perinteisen sprintissä toinen marraskuussa 2017. Yksittäisessä maailmancupkilpailussa hän sijoittui kärkikolmikkoon ensimmäisen kerran oltuaan viikkoa myöhemmin kolmas Lillehammerin perinteisen hiihtotavan sprintissä. Hän oli samalla kaudella kolmas maailmancupin finaalitapahtumassa Falunissa. Maailmancupin kokonaiskilpailussa hän sijoittui kaudella 2017–2018 kuudenneksi ja 2019–2020 kahdeksanneksi. Tour de Skin kokonaiskilpailussa hän on ollut parhaimmillaan seitsemäs kaudella 2019−2020 ja yhdeksäs 2017−2018.
Maubet Bjornsen on osallistunut aikuisten arvokilpailuihin Oslon MM-kilpailuista 2011 lähtien. Lahden MM-kilpailuissa 2017 hän saavutti perinteisen hiihtotavan parisprintissä pronssia.
Sijoitukset arvokisoissa

Olympialaiset
Sotši 2014
10 km (p): 18.
Yhdistelmäkilpailu: 31.
Viesti: 9.
Pyeongchang 2018
sprintti (p): 14.
10 km (v): 15.
Viesti: 5.
30 km (p): 17.
MM-kilpailut:
Oslo 2011
Sprintti (v): 24.
10 km (p): 29.
Joukkuesprintti (p): 9.
Val di Fiemme 2013
Sprintti (p): 32.
Yhdistelmäkilpailu: 37.
Viesti: 4.
Falun 2015
Sprintti (p): 19.
Yhdistelmäkilpailu: 20.
Viesti: 4.
30 km (p): 20.
Lahti 2017
10 km (p): 23.
Joukkuesprintti (p): 3.
Viesti: 4.
Seefeld 2019
sprintti (v): 18.
10 km (p): 23.
30 km (v): 15.
joukkuesprintti (p): 5.
viesti: 5.
Oberstdorf 2021
10 km (v): 11:
Joukkuesprintti (v): 5.
viesti: 4.
30 km (p): 15.
Shell-skripti

shell-skripti: eräissä komentotulkeissa (kuten esimerkiksi MS-DOS, tai Unix/Linux'in bash) voi tallettaa usein käytettyjä komentosarjoja tiedostoon, ns. skriptiin. Kun antaa komentotulkissa skriptin nimen, se suorittaa siinä olevat komennot. Joissain komentotulkeissa on ohjausrakenteita joilla voi ohjelmoida näitä skriptejä.
Scutellosaurus

| Scutellosaurus |
| --- | --- |
 Piirros Scutellosaurus lawlerista.
 Varhaisjurakausi 200–196 Ma  PreЄ Є O S D C P T J K Pg N  ↓   
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Matelijat Reptilia
Ylälahko::  Dinosaurukset Dinosauria
Lahko::  †Linnunlantioiset Ornithischia
Alalahko::  †Thyreophora
Suku::  †Scutellosaurus
Laji::  lawleri
Kaksiosainen nimi
 † Scutellosaurus lawleri  Colbert, 1981 
Katso myös
   Scutellosaurus Wikispeciesissä   Scutellosaurus Commonsissa 
Infobox OKNimi-testi OK: 
Scutellosaurus lawlerin luuranko.
Scutellosaurus (nimen merkitys: "pieni kilpilisko") oli suhteellisen pieni, linnunlantioisiin kuulunut kasvinsyöjädinosaurussuku. Sen fossiileja on löydetty Arizonasta, Yhdysvalloista. Scutellosaurus eli noin 200–196 miljoonaa vuotta sitten varhaisjurakaudella. Se on yksi varhaisimmista tunnetuista panssaridinosauruksista.
Koko ja ulkonäkö

Scutellosauruksen pituus oli noin 1,2 metriä, korkeus lonkan kohdalta noin 0,5 metriä ja paino noin 10 kilogrammaa. Sen kaulaa ja selkää peittivät sadat luulevyt, joista jotkut olivat litteitä, kun taas toiset olivat kuoppaisia. Luulevyt tarjosivat joustavan, mutta kovan panssarin, joka suojasi saalistajien hampailta ja kynsiltä. Panssarin ja linnunlantioisen lonkan perusteella Scutellosaurus tunnistetaan yhtenä ensimmäisistä panssaridinosauruksista. Ajan kuluessa alkukantaisista panssaridinosauruksista, kuten Scutellosauruksesta kehittyi jättiläismäisiä panssaridinosauruksia, kuten Stegosaurus ja Ankylosaurus.
Scutellosaurus saattoi liikkua ensisijaisesti kahdella jalalla, vaikka sillä oli tarpeeksi kehittyneet eturaajat, jotta se olisi pystynyt olemaan neljällä jalalla esimerkiksi syömistä varten. Kahdella jalalla liikkuminen oli epätyypillistä panssaridinosauruksille. Scutellosauruksella oli pitkä häntä.
Fossiililöydöt

Scutellosauruksesta on löydetty ainakin kahden yksilön jäänteitä. Näitä jäänteitä on löydetty Arizonan osavaltiossa, Yhdysvalloissa. Scutellosaurus löydettiin Kayentan muodostelmasta, josta on löydetty myös kaksi erityisen huomioitua dinosaurussukua: Megapnosaurus ja Dilophosaurus. Molemmat olivat mahdollisia Scutellosauruksen saalistajia.
Screaming Headless Torsos

David Fiuczynski
Screaming Headless Torsos on yhdysvaltalainen kitaristi David Fiuczynskin perustama funkyhtye.
Diskografia

1995
Live!!
2005
Choice Cuts
Jäsenet

Dean Bowman - laulu
David Fiuczynski - kitara
Fima Ephron - bassokitara
Daniel Sadownick - perkussiot
Gene Lake - rummut
Hirttäminen

Hirttolava espanjalaisessa lännenkylässä Fort Bravossa.
Hirttäminen on teloitusmenetelmä, jossa teloitettava ripustetaan roikkumaan köysisilmukalla kaulastaan. Ripustusrakennelmaa nimitetään hirsipuuksi. Teloittamiseen käytetään rasvattua köyttä, jossa on kiristyvä hirttosilmukka. Teloitettavan kuolema seuraa joko niskan murtumisesta tai tukehtumisesta. Niska murtuu kun teloitettava putoaa köyden varaan ja venymätön köysi nytkähtää pituuden päättyessä. Niskan murtuminen aiheuttaa välittömän kuoleman. Tukehtuminen on hitaampi ja tuskallisempi kuolintapa ja lähinnä seurausta epäonnistuneesta hirttämisestä. Ripustusrakennelmassa voi olla samanaikaisesti useampi kuin yksi henkilö. Hirttotapahtumia on historiassa järjestetty näytösluonteisesti niin, että tapahtumaa on ollut todistamassa yleisö.